****

**REPUBLIKA HRVATSKA**

**Krapinsko-zagorska županija**

**Općina Hum na Sutli**

**Općinski načelnik**

KLASA: 400-01/24-01/37

URBROJ: 2140-14-01-24-3

Hum na Sutli, 16. prosinca 2024.

Na temelju članka 5. i 6. Zakona o kulturnim vijećima i financiranju javnih potreba u kulturi («Narodne novine» 83/2022.), članka 30. Statuta Općine Hum na Sutli («Službeni glasnik Krapinsko-zagorske županije» br. 9/21), te Pravilnika o sufinanciranju udruga koje djeluju na području općine Hum na Sutli, općinsko vijeće Općine Hum na Sutli na sjednici održanoj 16. prosinca 2024. godine donijelo je

**P R O G R A M**

**javnih potreba u kulturi i društvenih djelatnosti Općine Hum na Sutli za 2025. godinu**

**Članak 1.**

Javne potrebe u kulturi i društvenim djelatnostima za koje se sredstva osiguravaju u Proračunu Općine Hum na Sutli jesu kulturne djelatnosti i poslovi, akcije i manifestacije u kulturi od interesa za Općinu Hum na Sutli.

**Članak 2.**

U skladu sa Zakona o kulturnim vijećima i financiranju javnih potreba u kulturi i posebnim zakonima pojedine djelatnosti, procjeni izvršenja dosadašnjih programa te proračunskim mogućnostima u cilju održivog razvoja kulturnih djelatnosti, u Program javnih potreba u kulturi Općine Hum na Sutli za 2025. godinu bit će uvršteni:

**a)** redovna djelatnost i programi javnih općinskih ustanova u kulturi kojima je osnivač Općina;

**b)** djelatnost, poslove i programe ostalih ustanova u kulturi, znanosti i informiranju koje su od interesa za Općinu ili su obveze Općine u skladu sa zakonima;

**c)** kulturni programi, projekti, akcije i manifestacije u cilju promidžbe Općine;

**d)** kulturne manifestacije i programi strukovnih i amaterskih udruga i društava

koje djeluju na području Općine na polju kulture i umjetnosti, njegovanja tradicijske kulture i razvitka kulturno-umjetničkog amaterizma, a koje su od interesa za Općinu ili čine sastavni dio tradicijskih priredbi, festivala i izložbi, te prigodnih akcija, manifestacija i obilježavanja obljetnica;

**e)** kulturno-turističke manifestacije koje su od interesa za promidžbu Općine kao turističkog odredišta, a ujedno su kulturni sadržaji koji obogaćuju društveni život stanovnika;

**f)** ostale izvanredne i povremene djelatnosti, poslove i programe na poticanju kulture i kulturnog stvaralaštva mladih, na području nakladništva, inovacija i novih projekata u kulturi, izložbenih djelatnosti, likovnih intervencija i uređenja u prostoru i dr. – kada nositelj programa osigura sufinanciranje i iz drugih izvora ili za programe koji nisu mogli biti uključeni u redovito financiranje iz Proračuna, a programi su od interesa za kulturni život Općine.

**Članak 3.**

Na temelju Zakona o kulturnim vijećima i financiranju javnih potreba u kulturi Program javnih potreba u kulturi Općina Hum na Sutli za 2025. godinu predstavlja akt namjenskog raspoređivanja sredstava i sastavni je dio Proračuna Općine Hum na Sutli.

Jedinstveni upravni odjel Općine Hum na Sutli nadležan je za praćenje rada korisnika proračunskih sredstava utvrđenih Planom raspodjele sredstava za Programe javnih potreba u kulturi Općine Hum na Sutli.

Nositelji programa dužni su dostaviti godišnje izvješće o ostvarenju programa u pisanom obliku. Po potrebi Jedinstveni upravni odjel može zatražiti od nositelja programa i češće izvješćivanje. U slučaju da nositelj programa ne postupi sukladno navedenom Programu i obvezi izvješćivanja o ostvarenju programa Jedinstveni upravni odjel ima pravo obustaviti dodjelu financijskih sredstava utvrđenih Planom raspodjele sredstava.

**Članak 4.**

Zbog nedostatka proračunskih sredstava nije moguće udovoljiti svim zahtjevima u traženom iznosu. Cijeneći trud i volju svih onih koji se amaterski ili profesionalno bave kulturom i promidžbom kulturnih i tradicijskih vrijednosti po kojima je Općina Hum na Sutli poznata u Proračun su uvršteni svi prijavljeni.

Obrađeni su svi pristigli materijali i u skladu s proračunskim mogućnostima raspoređeni po kategorijama i iznosima kako je prikazano u tablicama.

Ukoliko se proračunski prihodi neće ostvarivati u planiranom iznosu, izdaci za donacije iz ovog Programa realizirati će se proporcionalno u visini ostvarenih prihoda Proračuna općine Hum na Sutli.

**Članak 5.**

Programom javnih potreba u kulturi i društvenih djelatnosti Općine Hum na Sutli obuhvaćeno je financiranje:

|  |  |  |  |  |
| --- | --- | --- | --- | --- |
| **Konto** | **Opis** | **Plan**  **2025. (€)** | **Projekcija 2026. (€)** | **Projekcija 2027. (€)** |

|  |  |  |  |  |
| --- | --- | --- | --- | --- |
| **IZVOR 11. OPĆI PRIHODI I PRIMICI** | |  |  |  |
| **381141** | Donacija Limenoj glazbi Straža | 1.500,00 | 1.500,00 | 1.500,00 |
| **381142** | Donacija KUD Rikard Jorgovanić | 15.000,00 | 15.000,00 | 15.000,00 |
| **381144** | Kulturne priredbe u i izvan općine | 2.000,00 | 2.000,00 | 2.000,00 |
| **381147** | Donacije za kulturne manifestacije | 20.000,00 | 20.000,00 | 20.000,00 |
| **3811448** | Hoomstock | 7.000,00 | 7.000,00 | 7.000,00 |
| **329996** | Ostali nespomenuti rashodi poslovanja - hortikulturno uređenje | 2.000,00 | 2.000,00 | 2.000,00 |
| **381123** | Donacije vjerskim zajednicama | 5.000,00 | 5.000,00 | 5.000,00 |
| **381145** | Tekuće donacije udrugama | 65.000,00 | 65.000,00 | 65.000,00 |
| **38117** | Tekuće donacije građanima i kućanstvima | 2.000,00 | 2.000,00 | 2.000,00 |
| **381193** | Donacije županijskim udrugama | 2.000,00 | 2.000,00 | 2.000,00 |

Općinski načelnik će raspisati javni natječaj za programe javnih potreba u kulturi općine Hum na Sutli sa uputama za izradu prijedloga financijskog plana koji sadrži:

**1.** prihode i primitke

**2.** rashode i izdatke

**3.** obrazloženje prijedloga financijskog plana (i izvještaj o ostvarenim rezultatima u prethodnoj godini) navodeći programe po aktivnostima i projektima.

**Članak 6.**

Financijska sredstva iz članka 5. Programa javnih potreba u kulturi i društvenih djelatnosti Općine Hum na Sutli za 2025. godinu osiguravaju se u Proračunu Općine Hum na Sutli za 2025. godinu. Sredstva su osigurana u Programu 1006 Donacije Kulturne djelatnosti i Programu 1008 Donacije ostala društva i organizacije u Razdjelu 001 Opće javne usluge.

**Članak 7.**

Neraspoređena sredstva na poziciji Ostale udruge i programi za ostale namjene u kulturi raspoređuje općinski načelnik Općine Hum na Sutli temeljem zahtjeva.

**Članak 8.**

Ovaj Program objavljuje se u „Službenom glasniku Krapinsko-zagorske županije“.

**PREDSJEDNIK OPĆINSKOG VIJEĆA**

**Mario Antonić**

**DOSTAVITI:**

1. SLUŽBENI GLASNIK KRAPINSKO-ZAGORSKE ŽUPANIJE, Magistratska 1, KRAPINA, 49000